《八月十日夜梦登青城最高峰醮仙迷惘醮罢同羽》
宋代·程公许

崷崒孤岑碧四围，分明佳气是祠西。
星坛醮罢天如水，羽褐追祠月满溪。
真境可容兵劫坏，在涯长恐梦魂迷。
烟霞旧侣今谁在，还肯丹梯手共携。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。